projecte-aina/catalan_government_crawling huggingface dataset:
Marc Realp, director general de l'Autoritat Catalana de la Competència, ha participat en una taula rodona sobre economia col·laborativa organitzada per Micro, petitia i mitjana empresa de Catalunya (PIMEC).
Aquesta taula rodona s'ha desenvolupat sota el títol de I Jornada Economia i Empresa: Les diferents cares de l'economia col·laborativa.
Per a més informació podeu consultar el programa de la jornada.
També podreu accedir al contingut d'aquesta notícia a l'apartat Activitat institucional.
Marc Realp, director general de l'Autoritat Catalana de la Competència, ha intervingut en un debat en el sí de la jornada "Té futur la medicina privada?", que ha tingut lloc el passat dijous, dia 2 de novembre, al Col·legi Oficial de Metges de Barcelona (CoMB).
La finalitat d'aquest debat era permetre analitzar àmpliament les perspectives del sector a partir de les aportacions de representants dels professionals, les entitats d'assegurança, els centres sanitaris i l'administració.
Els metges assistents han tingut l'oportunitat de plantejar els seus dubtes i reflexions.
Durant la jornada, també s'ha presentat la Guia Professional de Medicina Privada del CoMB, en la qual el col·legi dóna orientació als metges que decideixen dedicar-se a aquest sector.
Per a més informació podeu consultar el programa de la jornada i, així mateix, un vídeo resum d'aquesta sessió.
També podreu accedir al contingut d'aquesta notícia a l'apartat Activitat institucional.
En el marc de la promoció de la competència, l'Autoritat Catalana de la Competència (ACCO) va considerar oportú l'organització i celebració d'una jornada el passat 20 de novembre per presentar un estudi elaborat sobre els sistemes de pagament, atès el paper clau que juguen en l'economia.
D'altra banda, l'aparició de nous operadors, com les empreses FinTech, han introduït pressions competitives en el mercat de serveis financers dirigits al públic, especialment després de l'aprovació de la Directiva (UE) 2015/2366, del Parlament Europeu i del Consell, de 25 de novembre de 2015, sobre serveis de pagament en el mercat interior (PSD2).
Així doncs, l'objectiu d'aquesta jornada és aportar el punt de vista de l'ACCO i debatre sobre les qüestions de competència que afecten aquest sector amb l'objectiu de recomanar als poders públics que treballin per fer possible aquests nous models de negoci a través de propiciar un entorn de mercat que possibiliti el seu desenvolupament.
En particular, les restriccions a la competència (enteses com a barreres a l'entrada o requisits per a l'exercici de l'activitat per part dels nous oferents) que s'imposin, a l'hora de transposar la PSD2 al marc legislatiu espanyol, haurien d'ésser únicament les necessàries i proporcionades de tal manera que es contribueixi a fer possible aquesta realitat.
Fent clic en aquest enllaç trobareu tota informació complementària relativa a la celebració d'aquesta jornada
El 12 de desembre Marc Realp, director general de l'Autoritat Catalana de la Competència (ACCO) ha participat en una jornada dedicada enteramente a 'fintech' des de la perspectiva del consumidor.
Aquesta jornada ha estat coorganitzada per l'Asociación de Usuarios Financieros (ASUFIN) i per la CNMC.
Podreu trobar mes informació en obrir aquest enllaç.
Marc Realp, segon per l'esquerra
Marc Realp, director general de l'ACCO ha estat convidat per Gómez-Acebo & Pombo a intervenir en un esmorzar, de caràcter pràctic, sobre els principals casos esdevinguts durant l'any 2019 tant a nivell europeu com espanyol.
Així mateix, s'han inclòs tant les actuacions dels organismes de defensa de la competència com dels tribunals i altres desenvolupaments.
A l'acte s'han abordat temes d'interés general per a totes les indústries i s'ha incidit en la seva rellevància pràctica i de compliance.
Alhora, s'ha fet una mirada prospectiva del 2020.
Director General de l'Autoritat Catalana de la Competència
Anlisi d'assumptes a càrrec d'experts
El passat 29 de gener la cap de l'Àrea d'Instrucció d'Expedients de l'Autoritat Catalana de la Competència (ACCO) ha intervingut en qualitat de ponent en la sessió Compliance administrativo en el sector privado.
En aquesta sessió també han participat Annabel Casahuga, Legal Compliance Manager d'Abertis; Francisco Bonatti, advocat vocal de la Junta de l'Asociación Española de Compliance (ASCOM).
Com a moderadora ha exercit Susanna Ferrer, advocada, diputada de la Junta de Govern de l'Il·lustre Col·legi de l'Advocacia de Barcelona (ICAB).
Per obtenir més informació podeu obrir aquest enllaç.
El principal objectiu d'aquest article és el de formular propostes de regulació que permetin al legislador fer confluir les finalitats perseguides per la regulació vigent en l'àmbit del Taxi / VTC amb el màxim respecte als principis de llibertat d'empresa i competència.
Aquest treball comença per tant des d'una tasca descriptiva de la regulació actual i de les negatives i extremes conseqüències que comporta en termes de competència i que reiteradament ha manifestat la Autoritat Catalana de la Competència (ACCO).
En definitiva, se exposa la necessitat social —en termes de competència i per tant de benestar del consumidor— de buscar alternatives al marc regulatori actual.
Amb la finalitat de garantir que les mesures alternatives propostes es trobin aliniades amb les finalitats declarades per part del regulador, el primer punt d'aquesta tasca ha consistit en l'exploració dels objectius expressament declarats pel legislador i, un cop determinats, es proposen alternatives regulatòries aliniades amb els esmetats objectius i que generarien una menor distorsió en termes de competència.
D'entre les mesures proposades, destaca una delimitació més precisa dels trajectes que efectivament poden considerar-se d'interès general i, en cas de ser deficitaris, optar per la seva subvenció directa de forma que no existeixi justificació possible a una limitació de la competència ni intra ni inter modal.
Article a càrrec de Xavier Puig i Marc Realp publicat a l'anuari de competència de la Fundación ICO
En data 20 de febrer de 2020, s'ha publicat (DOGC núm. 8068) la convocatòria pública per a la concessió de dues beques de col·laboració en l'àmbit d'actuació de l'Autoritat Catalana de la Competència (en endavant, ACCO) (ref. BDNS 496257).
El termini de presentació de les sol·licituds és de 15 dies hàbils comptats des de l'endemà de la publicació de la resolució per la qual s'obre la convocatòria.
La finalitat de les dues beques és que les persones seleccionades puguin aprofundir la seva formació teoricopràctica en el coneixement de la política de competència, tant des del vessant de la defensa com de la promoció, en els àmbits funcionals que desenvolupa l'ACCO.
En concret, les tasques de col·laboració són, principalment, donar suport al personal de la Direcció General de l'ACCO en l'elaboració d'estudis de mercats i sectors (construcció de bases de dades, anàlisis de dades, cerca i revisió de literatura, etc.), en l'avaluació de la regulació (revisió d'informes normatius, cerca de normativa, etc.) o en la instrucció d'expedients sancionadors (cerca i revisió de resolucions i jurisprudència, etc.).
Per participar-hi cal tenir, entre altres requisits:
La beques tenen una durada de 8 mesos amb una dedicació de 25 hores setmanals.
El procediment de concessió de les beques i els criteris per avaluar les persones candidates estan fixats en les bases generals —Resolució VEH/1906/2017, de 26 de juliol (DOGC núm. 7427) i Resolució VEH/2993/2018, de 14 de desembre (DOGC núm. 7772) de modificació— i en les de la convocatòria.
La sol·licitud s'ha de presentar preferentment pel canal telemàtic a través de la seu electrònica "Beques de col·laboració en l'àmbit d'actuació de l'Autoritat Catalana de la Competència", mitjançant una petició genèrica adreçada al president de l'ACCO, a la qual s'ha d'adjuntar la documentació següent:
Si es fa de forma presencial, la sol·licitud ha d'anar acompanyada de la documentació indicada i presentar-la al registre de l'ACCO (Via Laietana, 60, 08003) o als registres de qualsevol òrgan de les administracions públiques —s'hi inclouen els de les administracions locals que tinguin conveni—, oficines de correus i qualsevol altre registre que estableixin les disposicions vigents.
El passat 24 de novembre de 2010 Cristina Pellisé directora general de Defensa de la Competència de l'Autoritat Catalana de la Competència (ACCO) i Anna Merino, cap de l'Àrea d'Estudis i Anàlisis de Mercats de l'ACCO, han participat en la "Jornada sobre la incidència del dret de la competència en la contractació pública", organitzada pel Govern de les Illes Balears.
El passat 17 de febrer de 2011 Arseni Gibert, president de l'Autoritat Catalana de la Competència (ACCO), ha participat a les "Jornades de Política de Competència", organitzades per la Universitat de Barcelona (UB) que, enguany, arribaven a la seva desena edició.
La competència de la Generalitat sobre el control de concentraciones empresariales.
Durant el mes de febrer de 2011 la Direcció General de Defensa de la Competència de l'Autoritat Catalana de Defensa de la Competència (ACCO), ha participat en les jornades organitzades per Joves Agricultors i Ramaders de Catalunya (JARC) sobre agricultura i competència.
Preus i condicions comercials en l'àmbit de la contractació agroalimentària: fins a on tenen marge els productors?
Arseni Gibert, president de l'Autoritat Catalana de la Competència (ACCO), ha contribuït, durant el mes d'abril de 2011, a la memòria del Consell de Cambres de Comerç de Catalunya amb un article sobre la transposició de la Directiva de Serveis a Catalunya.
Podeu trobar l'article consultant les pàgines 72 a 75 (ambdues incloses) de la Memòria econòmica de Catalunya 2010.
El passat 1 d'octubre Susanna Grau, cap de l'Àrea d'Instrucció d'expedients de l'Autoritat Catalana de la Competència (ACCO) ha participat com a docent en el curs "Gestió contínua de les instal·lacions municipals aplicades als serveis públics" que ha organitzat la Federació de Municipis de Catalunya.
En aquest acte han participat 60 tècnics d'àmbit municipal.
Marc Realp, director general de l'Autoritat Catalana de la Competència (ACCO) ha participat avui en una sessió de conceptes bàsics de la competència dins de l'assignatura de Direcció Avançada de Màrqueting de l' Executive Master of Business Administration (MBA) de l'Escola Superior d'Administració i Direcció d'Empreses (ESADE) que imparteix el professor Carles Torrecilla.
El director general de l'Autoritat Catalana de la Competència (ACCO), Marc Realp, va participar ahir com a ponent al quart Seminari Internacional de Transparència que organitza l'Agència de Transparència de l'Àrea Metropolitana de Barcelona (AMB).
En concret, Marc Realp ha intervingut a la taula "Les polítiques d'integritat pública: les relacions amb el sector privat".
Aquest acte ha tingut lloc a la seu de l'Il·lustre Col·legi de l'Advocacia de Barcelona (ICAB).
Anna Merino, cap de l'Àrea d'Estudis i Anàlisis de Mercats de l'Autoritat Catalana de la Competència (ACCO), ha participat el passat 30 de juny de 2011 en la segona conferència luso-espanyola de Dret de la competència organitzada per l'Asociación Española para la Defensa de la Competencia (AEDC), que ha tingut lloc a Madrid.
El paper de la promoció de la competència en la vigilància de l'Administració pública
El conseller d'Agricultura, Ramaderia, Pesca, Alimentació i Medi Natural, Josep Maria Pelegrí, i el conseller d'Empresa i Ocupació, Francesc Xavier Mena, han presidit a la signatura del Codi de bones pràctiques comercials al llarg de la cadena alimentària a Catalunya.
Per continuar llegint la nota de premsa, obrir l'enllaç annex.
Catalunya, pionera en les bones pràctiques comercials al llarg de la cadena alimentària
El passat 15 de maig de 2012 Isabel Tornabell, actual cap de l'Àrea d'Informes de Regulació de l'Autoritat Catalana de la Competència (ACCO), ha participat en el "Màster en Direcció Pública" a ESADE.
Avaluació de l'impacte competitiu de la regulació com a eina per millorar el funcionament dels mercats
El Departament de Justícia i l'Autoritat Catalana de la Competència han organitzat conjuntament a Barcelona una jornada de presentació de l'informe elaborat per la Comissió Nacional de la Competència sobre els col·legis professionals després de la transposició de la directiva de serveis.
L'acte ha tingut lloc a la seu del Centre d'Estudis Jurídics i Formació Especialitzada del Departament de Justícia.
Tots els experts coincideixen a dir que per estimular l'economia convé augmentar la competència.
Però aquesta idea es troba sempre amb l'oposició dels sectors econòmics perjudicats pels canvis.
El preu dels combustibles a Espanya està per sobre de la mitjana europea abans d'impostos i és ara motiu d'acció política del govern espanyol, que atribueix el problema a la poca competència en aquest sector.
Repassem aquest i altres casos, com el dels equipaments comercials, els serveis jurídics o els taxistes.
I ho hem volgut fer amb les opinions de responsables de fomentar la competència a Catalunya i a Espanya, que denuncien, també, les resistències dels responsables polítics.
El passat dijous 31 d'octubre un tècnic de l'Autoritat Catalana de la Competència (ACCO) ha participat a la jornada "Pla d'Acció i Eines per Enfortir el Sector dels Cítrics".
Aquest event ha estat organitzat pel Departament d'Agricultura, Ramaderia, Pesca i Alimentació i ha tingut lloc a la Sala Terres de l'Ebre de la Cambra de Comerç, Indústria i Navegació de Tortosa.
Susanna Grau, cap de l'Àrea d'Instrucció d'Expedients de l'Autoritat Catalana de la Competència (ACCO), ha participat a la Jornada "La incidència de diverses normatives sectorials en el dret de la contractació pública" que ha organitzat el Servei Agregat de Contractacions Administratives del Consorci de Salut i Social de Catalunya (SACAC).
La jornada pretenia identificar quines remissions conté la Llei 9/2017, de 8 de novembre, de contractes del sector públic (LCSP), a altres disciplines del dret tals com el dret de la competència, secrets empresarials i dret laboral.
El director general de la Autoritat Catalana de la Competència (ACCO), Marc Realp, va participar ahir al matí a una jornada divulgativa sobre la feina que desenvolupen la Comisión Nacional de los Mercados y la Competencia (CNMC) i l'ACCO en la defensa de la lliure competència i la seva promoció, en especial, en relació amb la contratació del sector públic que ha tingut lloc a la seu de Foment del Treball Nacional.
L'Autoritat Catalana de la Competència (ACCO) alerta que els usuaris es veuran greument perjudicats si es limita la competència entre Taxis i VTC i insta les administracions que, en lloc d'imposar restriccions als VTC, modifiquin la regulació del taxi per tal que puguin competir en igualtat de condicions.
Atès que la competència és la qüestió central del debat que està tenint lloc, l'ACCO exigeix que els seus informes siguin presos en consideració pels poders públics i reclama ser present en les converses sobre la regulació del sector per tal d'oferir la seva visió a fi de vetllar pel benestar dels usuaris.
L'Autoritat Catalana de la Competència (ACCO) considera que el Decret llei respecte els VTC és negatiu per a la ciutadanita perquè introdueix artificialment ineficiències al servei, és incoherent amb els objectius mediambientals i de congestió i és discriminatori entre operadors.
En conseqüència, l'ACCO recomana la no convalidació parlamentària del referit Decret llei.
L'Autoritat Catalana de la Competència (ACCO) ha interposat un recurs contenciós administratiu contra l'Acord del Consell Metropolità de l'Àrea Metropolitana de Barcelona (AMB) de data 27 de novembre de 2018 mitjançant el qual es va aprovar, d'una banda, l'expedient de contractació del servei públic de transport col·lectiu de viatgers entre Sant Boi de Llobregat, Barcelona i altres municipis del Baix Llobregat i el Barcelonès (expedient núm. 901648/2017), així com els plecs de clàusules administratives i econòmiques particulars i de prescripcions tècniques que regiran aquesta contractació, la qual té assignada un valor estimat del contracte de 316.245.420,00 € sense IVA.
En concret, l'ACCO considera que els plecs limiten greument i indeguda la competència principalment pels motius següents:
1) Únicament 32 punts (sobre 100) fan referència específica a l'oferta econòmica.
2) La fórmula que s'aplica per distribuir aquests 32 punts atorga una puntuació relativament similar a ofertes econòmiques significativament diferents.
Aquesta circumstància comporta que la importància del criteri "preu" sigui, a la pràctica, encara més residual.
De la manca de concurrència i competència en una licitació pública, no només en resultarà perjudicat el funcionament competitiu del mercat, sinó també la pròpia Administració Pública licitadora (i, per tant, els contribuents) que amb molta probabilitat pagarà un preu més elevat, i els usuaris, que rebran un servei de pitjor qualitat.
Dsiponible en català i en castellà
La regulació aprovada inicalment dels serveis de bikesharing i motosharing proposa l'establiment d'un nombre màxim de llicències per dur a terme aquesta activitat ( numerus clausus ).
Aquesta restricció quantitativa és la més rellevant en termes de competència atès que bloqueja (tanca) l'entrada al mercat als potencials nous operadors i limita el creixement dels que ja hi operen.
L'Autoritat Catalana de la Competència (ACCO) fa públic el seu Informe de Regulació núm. 39/2019 sobre el Reglament pel qual s'estableixen les condicions d'explotació de les autoritzacions de transport de viatgers en vehicles amb conductor fins a nou places (VTC) quan es presten el serveis urbans a l'àmbit de l'Àrea Metropolitana de Barcelona, aprovat inicialment el passat dia 26 de febrer de 2019 pel Consell Metropolità de l'AMB.
L'ACCO considera que aquest Reglament de l'AMB sobre VTC que és injustificadament restrictiu de la competència, que discrimina entre operadors i que generarà greus perjudicis per als usuaris.
(Si voleu continuar llegint, podeu descarregar-vos la nota de premsa annexa)
Presumiblement, el punt clau d'aquesta regulació consisteix a l'establiment, per part de l'administració pública, d'un preu màxim en el lloguer d'habitatge.
Aquesta mesura és fortament intervencionista des de l'òptica de competència ja que incideix en una variable essencial i bàsica de la competència com és el preu.
Per tant, aquesta mesura podria alterar significativament el funcionament competitiu del mercat del lloguer d'habitatge.
Marc Realp, director general de l'Autoritat Catalana de la Commpetència (ACCO) ha participat en el Congrés sobre la 'Directiva de Danys' organitzat per l'Il·lustre Col·legi de l'Advocacia de Barcelona (ICAB).
Aquesta activitat centra el seu interès en les noves reclamacions de danys derivats d'infraccions de Dret de la Competència.
En concret, el director general de l'ACCO ha intervingut com a ponent en una taula el tema de la qual versava sobre La batalla contra els càrtels i els abusos de posició dominant: la visió de les autoritats de la competència.
L'Autoritat irlandesa de la competència i protecció del consumidor ( Competition and Consumer Protector Commission ) i l'Autoritat Catalana de la Competència (ACCO) van elaborar conjuntament un document amb propostes específiques de cooperació entre les autoritats de competència i de protecció de dades.
Aquest document i la presentació del mateix van ser confeccionats en el marc de la segona reunió de la Digital ClearingHouse que va tenir lloc el 27 de novembre de 2017.
També podreu accedir al contingut d'aquesta notícia a l'apartat Activitat institucional.
Document en llengua anglesa de 5 pàgines en format PDF
Document en llengua anglesa de 7 diapositives en format power point
Marc Realp, director general de l'Autoritat Catalana de la Competència (ACCO) ha intervingut en una conferència sobre competitivitat organitzada pel col·lectiu Catalans Lliures (CCL).
En concret, la seva participació ha estat en el panell "Casa meva és casa vostra.
En aquest panell també han expressat els seus punts de vista, Àngel Mesado (responsable d'Afers Públics d'Airbnb per a Espanya i Portugal), Sara Rodríguez (responsable d'Afers Públics de la Asociación Española de la Economía Digital i Sharing España), Stefan Rating (advocat especialitzat en Dret de la Competència i regulatori a nivell nacional i de la UE i Professor associat de la Universitat de Barcelona i docent a la Universitat Abat Oliba CEU).
L'acte ha estat presentat per Albert Castellanos, director General de Promoció Econòmica, Competència i Regulació i moderat per Martí Jiménez, vicepresident del Col·lectiu Catalans Lliures.
També podreu trobar aquesta notícia a l'apartat Activitat institucional
De conformitat amb allò que preveu l'article 14 de la Llei 1/2009, de 12 de febrer, de l'Autoritat Catalana de la Competència (en endavant, Llei ACCO) juntament amb l'article 37.1.m) de la Llei 3/2013, de 4 de juny, de creació de la Comisión Nacional de los Mercados y la Competencia i els articles 23 i 28.3 del Reial decret 261/2008, de 22 de febrer, pel qual s'aprova el Reglament de defensa de la competència, s'informa que l'ACCO ha incoat un expedient sancionador contra el GREMIO DE CONSIGNATARIOS DEL MERCADO CENTRAL DE PESCADOS Y MARISCOS FRESCOS Y CONGELADOS DE BARCELONA Y PROVINCIA.
Aquesta Direcció General ha tingut coneixement de l'existència d'una possible infracció de la Llei 15/2007, de 3 de juliol, de de fensa de la competència (en endavant, LDC) per part del GREMIO DE CONSIGNATARIOS DEL MERCADO CENTRAL DE PESCADOS Y MARISCOS FRESCOS Y CONGELADOS DE BARCELONA Y PROVINCIA consistent en una possible uniformització injustificada de condicions comercials que els majoristes exigeixen als minoristes que adquireixen productes en el Mercat Central del Peix de Mercabarna.
De conformitat amb el que estableix l'article 8.1 lletra a) Primer de la Llei ACCO, en data 11 de gener de 2018 es va acordar incoar expedient sancionador a l'esmentada entitat per presumptes pràctiques restrictives de la competència.
El termini màxim de l'ACCO per a la instrucció de l'expedient i per a la seva resolució és de 18 mesos des de la data d'incoació, d'acord amb el que estipulen els articles 36.1 i 38.1 de la Llei 15/2007, de defensa de la competència.
La incoació de l'expedient en cap cas prejutja la resolució final.
Aquesta nota es limita a exposar els aspectes fonamentals de l'assumpte i no comporta que l'ACCO prengui cap posició sobre els fets assenyalats ni sobre la responsabilitat, ni tan sols provisional, de l'entitat presumptament infractora.
També podreu trobar aquesta notícia a l'apartat Expedients en tràmit.
Els dies 28 de novembre de 2017 i 18 de gener de 2018, respectivament, inspectors de l'Autoritat Catalana de la Competència han fet diverses inspeccions domiciliàries a diferents entitats del sector esmentat, ubicades a Catalunya, per una possible pràctica anticompetitiva consistent en una suposada concertació d'empreses en l'àmbit de la contractació pública.
Aquesta actuació inspectora suposa un pas preliminar en el procés d'investigació de presumptes conductes anticompetitives i no prejutja el resultat de la investigació ni la culpabilitat de les entitats inspeccionades.
En cas que com a resultat de la inspecció es trobessin indicis de pràctiques anticompetitives prohibides per la Llei de defensa de la competència, l'ACCO incoaria formalment un expedient sancionador.
Els acords entre competidors es consideren una infracció molt greu de la legislació de competència, que pot comportar multes de fins i tot el 10% del volum de negocis tot al de les empreses infractores de l'exercici immediatament anterior al d'imposició de la multa.
La investigació dels càrtels constitueix una de les prioritats d'actuació de les autoritats de competència, donada l'especial gravetat de les seves conseqüències sobre els consumidors i el correcte funcionament dels mercats.
També podreu accedir al contingut d'aquesta notícia a l'apartat Inspeccions.